Ուտե Բոկ

Ուտե Բոկ (, ), ավստրիացի մանկավարժ, հայտնի է փախստականների օգնության իր ծրագրերի շնորհիվ։ Վիեննայում կազմակերպվել է «Bock auf Bier» ծրագիրը, որի ժամանակ գարեջրի արժեքի մի փոքր տոկոսը (գինը բարձրացված է եղել) հավաքվել է փախստականներին կացարաններով ապահովելու համար։ Ծրագրի անվանումը թարգմանվում է «Մի կողմ գարեջուրը», սակայն դրա ժարգոնային տարբերակն արտահայտում է նաև գարեջուր խմելու ցանկություն. а Bock Bier-ը թունդ գարեջրի տեսակ է։ Ծրագիրը տրամադրում է նաև հագուստի, կրթական կուրսերի, բժշկական ու իրավաբանական օգնություն։

Կենսագրություն 
Դպրոցն ավարտելուց հետո մինչ մանկավարժ դառնալ որոշելը Բոկը մեկ տարի զբաղվել է տնտեսության մասնավոր հատվածում։ 1969 թվականին նա Վիեննայի Ֆավորիտենի շրջանի Ցոմանգասե հանրակացարանում հսկիչ է եղել, իսկ 1976 թվականին նշանակվել է նույն հաստատության տնօրեն։ 1990-ական թվականներին Երիտասարդության բարեկեցության բաժինը օտարերկրյա երիտասարդներին, որոնց թիվն օրեցօր աճում էր, ուղղել է Բոկ հանրակացարան։ Այդ շրջանում էլ Ուտե Բոկը սկսել է զբաղվել փախստականների օգնության հարցերով։

1999 թվականին մոտ 30 երիտասարդ աֆրիկացիներ ձերբակալվել են հանրակացարանում թմրանյութեր տարածելու համար։ Ուտե Բոտին մեղադրանք է առաջադրվել թմրանյութերի տարածման, բանդիտիզմի մեղադրանքով, ինչի կապակցությամբ նա ժամանակավորապես ազատվել է աշխատանքից։ Ավելի ուշ մեղադրանքները հանվել են նրա վրայից, սակայն նրան արգելվել է այլ աֆրիկացիների կացարան տրամադրել Ցոմանգասեում։ Դրանից հետո Բոկը կազմակերպել է մասնավոր կոմունաներ բնակության համար, որ ինքն անձամբ էր ապահովում և հսկում։ 2000 թվականին նա անցել է թոշակի, բայց շարունակել է աշխատել իր ծրագրի շուրջ։ Այդ ընթացքում ավելի քան 350 փախստական իրենց կեցությունն են ապահովել Բոկի կազմավորած կոմունաներում, ընդ որում նրանցից մոտ 1.000-ը փոստային հասցեներ են ունեցել Ուտե Բոկի միավորումում։ Բացի դրանից, նա իրավաբանական օգնություն է ցուցաբերել իր հաճախորդներին, որ հավաքվում է նվիրատվություններով։

Ֆիլմեր 

2009 թվականի հոկտեմբերի 31-ին` Ավստրիայում ուսանողական ցույցերի ժամանակ, կազմակերպվել է «Բոկը նախագահ» վավերագրական ֆիլմի նախնական դիտումը Վիեննալե և Շտադկինո փառատոների համագործակցությամբ։ Պաշտոնական առաջին ցուցադրությունը Վիեննալե-ի շրջանակներում կայացել է Վիեննայի «Կյունստլերհաուս» կինոթատրոնում նոյեմբերի 1-ին և ցուցադրվել է ավստրիական կինոթատրոններում 2010 թվականի հունվարի 15-ին։

2010 թվականին ռեժիսոր Հոուչանգ Ալլախյարին մեկ անգամ ևս կինոնախագծով դիմել է Ուտե Բոկի կենսագությանը. «Ուտե Բոկի խելահեղ աշխարհը» («Die verrückte Welt der Ute Bock») ֆիլմում նկարահանվել են դերասաններ Յոզեֆ Հադերը, Կարլ Մարկովիցը, Վիկտոր Գերնոտը և այլք։ Ֆիլմում ներկայացված են Ուտե Բոկի աշխատանքները, նրա հետ հանդիպած մարդկանց` փախստականների պատմությունները, ովքեր խաղում էին իրենք իրենց, նաև ոստիկաններ։ Ֆիլմը Ավստրիայում էկրան է բարձրացել 2010 թվականի նոյեմբերին։

Պարգևներ 
Բոկը մի շարք պարգևներ է ստացել իր սոցիալական ներգրավման համար.
 Քաղաքացիական արիության Zivilcourage մրցանակ, 1990
 Նանսենի մրցանակ, 2000
 Բրունո Կրայսկու մրցանակ, 2002
 Կարլ Ռենների և Գրայնեկերի մրցանակ քաղաքացիական արիության համար, 2003
 Ավստրիայում հինգ կանանցից մեկն է, ով ընտրվել է «PeaceWomen Across the Globe2007» ծրագրի համար, 2005
 Մարդու իրավունքի միջազգային մրցանակ, 2007
 Սոցիալական ներգրավվածություն անվանակարգում հռչակվել է տարվա ավստրուհի, 2010
 «Mitten im Leben» մրցանակ
 Ավստրիայի Հանրապետության ոսկե մեդալ, 2012

Հրապարակումներ 
 Կորնելիա Կրեբսի համահեղինակությամբ` Ute Bock. Die Geschichte einer Flüchtlingshelferin. Wien: Molden, 2010, ISBN 978-3-85485-268-1.

Ծանոթագրություններ

Արտաքին հղումներ 
 Ուտե Բոկի կայք
 Ուտե Բոկը և 2017 թվականի մշակույթը
 Ուտե Բոկ 

Լինցում ծնվածներ